Uned 116: Teilsio waliau a lloriau

# Taflen waith 20: Nodweddion deunyddiau ac adnoddau teilsio (tiwtor)

Ymchwiliwch i’r cwestiynau canlynol a’u hateb.

1. Rhowch fanylion **dau** fath o deils sy’n cael eu defnyddio ar gyfer teilsio waliau a lloriau, ac ymhle y mae modd eu defnyddio.

Gellir gosod teils ceramig a phorslen ar waliau a lloriau.

1. Beth yw pwrpas proffil teils wal (trim)?

Addurnol ac mae’n amddiffyn ymyl y deilsen.

1. Ble gellir defnyddio trim?

Drysau, ffenestri, colofnau a chreu blychau.

1. Nodwch **ddwy** ystyriaeth wrth ddefnyddio adlynion wedi’u cymysgu’n barod.

Math o deilsen

Math o gefndir

1. Nodwch **ddwy** ystyriaeth wrth ddefnyddio adlynion powdr.

Tri o blith y canlynol: Cymhareb cymysgu, lliw, math o deils a chefndir.

1. Pam fod taenu teils yn bwysig?

Mae’n lleihau’r risg y bydd teils yn dod i ffwrdd oddi wrth y cefndir.

1. Beth yw pwrpas growt teils?

Mae’n lleihau’r risg o gracio oherwydd symudiad, gwahaniaethau ym maint teils a baw yn mynd i mewn i’r uniad.

1. Nodwch **dair** ystyriaeth wrth nodi’r growt cywir.

Tri o blith y canlynol: Lliw, cefndir, lleoliad a math o deils.

1. Enwch **dri** rheswm dros ddefnyddio preimar.

Gwella’r bond ar rai arwynebau.  
Sefydlogi arwynebau llychlyd.   
Lleihau mandylledd y cefndir cyn gosod teils.

1. Enwch **dri** rheswm dros ddefnyddio cyfrwng bondio.

Tri o blith y canlynol: Adlyniad, gwydnwch, hyblygrwydd, gwrth-ddŵr ac ymarferoldeb.

1. Nodwch **ddau** reswm pam ein bod yn defnyddio cyfansoddion lefelu/llyfnhau.

Mae nhw’n llenwi mannau bychain anwastad ar arwyneb y llawr, gan sicrhau gorffeniad gwastad llyfn cyn teilsio’r llawr.

1. Beth yw pwrpas uniad silicon?

Defnyddir deunydd selio silicon i orffen uniadau, cadw lleithder allan a llenwi semau a bylchau eraill. Mae’n lastig, felly gall ganiatáu rhywfaint o symudiad.

1. Beth yw pwrpas pilen ddatgysylltu?

Wedi’i llunio i niwtraleiddio tensiynau rhwng is-haen y llawr a’r teils.